cyanic-selkie/wikianc huggingface dataset:
Campulipus
Utseende
Langstrakte, langbeinte, middelsstore gullbasser. De er svarte med mer eller mindre oransjerøde dekkvinger, pronotums sider kan være mer eller mindre røde. Hunnene kan ha mørke dekkvinger. Pronotum er kledt med fine, gulaktige hår.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Utbredelse
Slekten er utbredt i det sørlige og sentrale Afrika.
Ernst Rudolf Huber
Ernst Rudolf Huber (født 8. juni 1903 i Oberstein, død 28. oktober 1990 i Freiburg im Breisgau) var en rettshistoriker og «kronjurist» under det tredje rike.
Slik som Georg Dahm og Karl Larenz, tilhørte Huber "Kiel skolen" innen konstitusjonell lov som hadde til hensikt å skape legitimitet for Alfred Hitlers diktatoriske førerstat.
Etter krigen ble han ekskludert fra å inneha høye stillinger inntil 1962.
Up All Night (album)
Up All Night er debutalbumet fra det britisk-irske boybandet One Direction. Det ble utgitt 18. november 2011. Ingen av låtene på albumet er skrevet av noen av gruppens medlemmer selv, men av låtskrivere.
Alexander Nasmyth
Alexander Nasmyth (1758–1840) var en skotsk portrett- og landskapsmaler. Som 16-åring startet han å jobbe for Allan Ramsay som assistent og lærling. Han var først interessert i portrettmaling. Etter en tur til Italia (1782–1784) ble han imidlertid interessert i landskapsmaleri. I tillegg til kunst var han også opptatt av vitenskap. Han jobbet også som scenedesigner og arkitektkonsulent.
Tachisme
Tachisme (fra fransk tache, «flekk») er en fransk form for abstrakt kunst på 1940- og ut på 1950-tallet. Tachisme var en reaksjon på kubisme og er karakterisert av spontane og tilsynelatende tilfeldig penselstrøk, klatter med rennende maling, ofte rett fra malingstuben. Tidvis var det også skriblerier som minnet kalligrafi.
Betegnelsen ble første gang benyttet med henvisningen til retningen av den franske kunstkritikeren Michel Tapié i boken Un Art autre (1952). Det er blitt vurdert som en europeisk motsvarighet til amerikansk abstrakt ekspresjonisme, men utviklet seg i begynnelsen uavhengig av denne. Det er stilistiske ulikheter: amerikansk abstrakt ekspresjonisme tenderer til å være mer «aggressiv rå» i uttrykket enn europeisk tachisme. Tachisme var del av en bredere etterkrigsretning kjent som formløst eller uformet maleri (Arte Informale) Ytterligere en betegnelse synonymt for tachisme er det franske abstraction lyrique,  relatert til amerikansk lyrisk abstraksjon, men benyttes ukritisk også om abstrakt ekspresjonisme generelt. Den europeiske avantgardistiske kunstnergruppen COBRA, aktiv mellom 1949 og 1952, var beslektet med tachisme, og det samme var gruppen Gutai i Japan som ble opprettet i 1954.
Unni Lindells bibliografi
Unni Lindell (født 3. april 1957 i Oslo) er forfatter, oversetter og journalist. Hun er først og fremst kjent for å ha skrevet kriminalromanene om Cato Isaksen og Marian Dahle, men har også utgitt barnebøker, noveller, dikt og vanlige skjønnlitterære romaner. Hun har også utgitt bøker i samarbeid med Anne B. Ragde, Fredrik Skavlan og Mark Levengood. Bøkene hennes er oversatt til mer enn 20 språk og mange av kriminalromanene er filmatisert og også vist i Danmark, Sverige, Tyskland og Nederland. Temaene i Lindells bøker er ofte nære og hentet fra dagliglivet.
Bibliografien tilstreber fullstendighet og har linker til fulltekst hos Bokhylla dersom det er tilgjengelig. Bibliografien baserer seg på bibliografisk- og katalogiseringskunnskaper hentet fra bibliotekfaget, men er tilpasset en yngre målgruppe både for lesning og tilrettelagt for at hvem som helst skal kunne oppdatere bibliografien.
Goliatgrønndue
Goliatgrønndue (Treron capellei) er en fugl i duefamilien i slekta Treron. Den finnes i Brunei, Indonesia, Malaysia, Myanmar, og Thailand.
Sykling under Panamerikanske leker 1983
Sykling under Panamerikanske leker 1983. Sykling var en av flere sporter som var med i de niende Panamerikanske leker som ble arrangert i Caracas i Venezuela fra 14. til 29. august 1983. Det sju øvelser for menn i både landevei- og banesykling. USA ble beste nasjon med seks gullmedaljer foran Mexico med en.
Koronar bypassoperasjon
Koronar bypassoperasjon (engelsk: coronary artery bypass grafting, CABG) er en bypassoperasjon på hjertets kransarterier. Operasjonen kan omfatte en eller flere av kransarteriene, og innebærer at blodet får et nytt løp (en "bypass") forbi et helt eller delvis blokkert område av åren. Bypassen kan innebære bruk av arteria thoracica interna eller arteria gastro-epiploica, eller et transplantert vene- eller arterie-segment (som oftest vena saphena magna fra leggen eller arteria radialis fra armen).
Bakgrunn
Viktigste årsak til innsnevring av kransarteriene er aterosklerose (åreforskalkning). Aterosklerose er en kronisk inflammasjon i karveggen, og kjennetegnes av leukocytter, lipider, fibrøst vev og kalsiumsalter i intima-laget av arterien. På sikt kan dette føre til dannelse av et aterosklerotisk plakk. Dersom det skjer en rift i arterieveggen over plakket, kan dette komme i kontakt med blodet og danne en trombe. Tromben kan enten stoppe opp for blodforsyningen der den dannes, eller den kan flyte videre ned blodstrømmen (embolisere) til den omsider setter seg fast i et trangere område. I begge tilfeller kan dette føre til et infarkt i området arterien skal forsyne med oksygenrikt blod.
Etter hvert som de aterosklerotiske plakkene vokser seg større, innskrenkes blodårens lumen. Når dette skjer i kransarteriene vil den delen av hjertet som arterien forsyner med oksygenrikt blod få redusert tilgang på oksygen, og man kan oppleve en angina pectoris (hjertekrampe).
Indikasjon for operasjon
Dersom ikke konservativ behandling (behandling som ikke medfører inngrep) har tilstrekkelig virkning, kan perkutan transluminal angioplastikk (PTA, "blokking") eller bypassoperasjon være alternativ.
Bypassoperasjon på kransarteriene er oftest indisert ved følgende tilfeller:
Bénédict Augustin Morel
Bénédict Augustin Morel (født 22. november 1809 i Wien av franske foreldre, død 30. mars 1873 i Rouen) var en fransk lege.
Morel hevdet, i forståelse med tanker utbredt av evolusjonsbiologen Jean-Baptiste de Lamarck, at psykisk sykdom kan være arvelig og forverres i generasjon etter generasjon til den rammede slekten dør ut. Denne degenerasjonsteorien formulerte han i 1857. Morels begrep dégénérescence utsprang egentlig ikke fra et medisinsk utgangspunkt, men far noe han utviklet fra en religiøst antropologisk ståsted. Han var hele livet troende katolikk.
Morel var venn til Claude Bernard og en beundrer av Charles Darwin.
Liste over fotballklubber i Kenya
Liste over fotballklubber i Kenya inneholder kenyanske fotballklubber som er en del av seriesystemet.
Rosesølje
Rosesøljer hører til blant de eldste søljene. Thor Kielland peker på at den har en form som minner påfallende om romansk ornamentikk fra 1100-tallet, og at samme form går igjen i jernbeslagene på et skjold fra Valle i Setesdal. Det er funnet en rosesølje fra middelalderen ved utgraving på Bryggen i Bergen. Rosesøljer er også kjent i middelalderen både i Danmark og Finland, og fra Danmark er det bevart en rosesølje i gullfiligran datert til 1300-årene. Den tidlige formen er trolig også årsaken til at rosesøljer hører til blant de mest utbredte søljetypene. Rikard Berge beskriver utbredelsen av rosesøljer til de fleste fylker sør for Namdalen, men med hovedvekt på Valdres, Hallingdal, Telemark og Setesdal.
De eldste rosesøljene er laget i filigran, og av sølv. De fleste rosesøljer er støpt i sølv, men det finnes også støpte rosesøljer laget i kobberlegeringer. Jorunn Fossberg mener at det har sammenheng med at filigransarbeid gikk av moten i slutten av middelalderen, for så å bli tatt opp igjen i slutten av 1600-tallet. Men skikken med støpte rosesøljer hang lenge i, og det var først på slutten av 1800-tallet at de støpte rosesøljene igjen ble fortrengt av nyere rosesøljer i filigranarbeid. De tidligste rosesøljene var relativt enkle, små og flate. Det er usikkert når man begynte med rosesøljer med vedheng, men det er i alle fall omtalt en rosesølje med vedheng i et skifte i Setesdal i 1763.
Inca (bille)
Inca er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
Nokså store (30-50 millimeter), langbeinte, svarte gullbasser, ofte med lyse tegninger. Pronotum har gjerne lyse streker, dekkvingene lyse flekker eller bølgete striper.Hannen har hodet trukket ut til to fremoverrettede horn som er tverre i spissen.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Utbredelse
Slekten er utbredt i Sør-Amerika.
Roscoe H. Hillenkoetter
Roscoe H. Hillenkoetter (født 8. mai 1897 i St. Louis i Missouri, død 18. juni 1982 i New York City i New York) var den tredje direktøren for den amerikanske etterretningsorganisasjonen Central Intelligence Agency (CIA) som ble opprettet av National Security Act of 1947.
Hillenkoetter ble uteksaminert fra United States Naval Academy i Annapolis i Maryland i 1919. Som øverste sjef for USS «West Virginia» (BB-48), ble Hillenkoetter såret under det japanske angrepet på Pearl Harbor i desember 1941. Som kaptein fikk Hillenkoetter befal over slagskipet USS «Missouri» i 1946. Kontreadmiral Hillenkoetter ble utnevnt til direktør for Central Intelligence (DCI) av president Harry Truman i 1947, og han hadde denne stillingen frem til 7. oktober 1950 da han ble etterfulgt av general Walter Bedell Smith. Hillenkoetter returnerte senere til den amerikanske flåten, og han holdt to andre kommandoer før han gikk av med pensjon i 1957. Etter hans avgang fra den amerikanske marinen var Hillenkoetter medlem av forstanderskapet i National Investigations Committee On Aerial Phenomena (NICAP) fra 1957 til 1962. Skuespilleren Leon Russom portretterte Hillenkoetter i en episode av TV-serien Dark Skies, en TV-serie på 1990-tallet som tok for seg forskjellige konspirasjonsteorier.
Santa Fe (Nueva Vizcaya)
Santa Fe (Bayan ng Santa Fe) er en kommune på Filippinene. Kommunen ligger i landsdelen Luzon, og tilhører provinsen Nueva Vizcaya.
Barangayer
Santa Fe er inndelt i 16 barangayer per 30. september 2019.
Storlægeret landskapsvernområde
Storlægeret landskapsvernområde ligger i Synnfjellet i Nord-Aurdal, Gausdal og Nordre Land kommuner. Området er på 23 402 daa, og ble vernet 11. mars 2011. Området ligger inntil Langsua nasjonalpark, og inngår i verneplanen for denne.
Området har stølsvidder med åpne slåtte- og naturbeitemarker, myrer, vann og elver.
Hestesport under Panamerikanske leker 1983
Hestesport under Panamerikanske leker 1983. Hestesport var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var individuell og lagkonkurranse i dressur og sprangridning. USA ble beste nasjon, de vant alle fire gullmedaljene.
Landhockey under Panamerikanske leker 1983
Landhockey under Panamerikanske leker 1983. Landhockey var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var kun en turnering for menn, ni lag deltok. Canada vant finalen med 3-1 over Argentina.
Tikamptabellen
Tikamptabellen er en tabell for poengberegning av resultatene i friidrettens tikamp. Det har vært gjort en rekke forsøk på å formalisere felles sammenligning av utøvernes resultater i mangekamp. Formålet er å ha et rettferdig system for å beregne resultatene uten at enkeltøvelser skal bli favorisert eller disfavorisert. Tabellene er siden utvidet til å omfatte alle friidrettsøvelser for både menn og kvinner.
Den første internasjonale formelle beregningen ble utarbeidet i USA over tid fra 1884 og frem til til 1915. Utregningene baserte seg på lineære ligninger med utgangspunkt i gjeldende verdensrekorder. Samtidig var det laget lokale modeller i nordiske land basert på respektive nasjonale rekorder. Det Internasjonale Friidrettsforbundet har siden ratifisert felles tabeller for alle øvelser både for menn og kvinner og omtales som Friidrettens skåringstabeller. Tabellene justeres med friidrettens utvikling innen utøvernes teknikk, utstyrsteknologi og regelendringer. Den siste justeringen kom etter at de lange kastresultatene måles per centimeter, og ikke per to centimeter slik praksis var frem til 1997.
1000 poeng etter tikamptabellen
Listen viser resultat som tilsvarer 1000 poeng per Det Internasjonale Friidrettsforbundets tabell per 2017.
Ikke-verbal kommunikasjon
Ikke-verbal kommunikasjon, eller nonverbal kommunikasjon, er kommunikasjon uten ord. Denne formen fokuserer på gester (det vil si ansiktet, øyne, kroppsposisjon, hånd- og kroppsbevegelser, avstand). Forskere hevder at denne kommunikasjonen kan formidle mer mening enn verbal kommunikasjon. Noen forskere oppgir at de fleste stoler på en ikke-verbal kommunikasjon fremfor verbal kommunikasjon. Ray Birdwhistells har konkludert med at denne formen utgjør 60-70% av en menneskelig kommunikasjon, selv om den ifølge andre forskere ikke er fullt kvantifiserbar og heller ikke gjenspeiler noe av vår moderne kommunikasjonen gjennom skriftlige virkemidler.
Studien av ikke-verbal kommunikasjon startet i 1872 med utgivelsen "The Expressions of the Emotions in Men and Animals" av Charles Darwin. Charles Darwin begyne å studere ikke-verbal kommunikasjon i det han la merke til interaksjonen mellom dyrene.
Santa Rosa (Nueva Ecija)
Barangayer
Santa Rosa er inndelt i 33 barangayer per 30. september 2019.
Prediktiv dialer
En prediktiv dialer (også kalt logisk dialer) er en programvare (eller telefonsentral) som ringer en liste over telefonnumre og settes besvarte samtaler over til en konsulent, ofte referert til som agenter. Dialeren bruker statistiske algoritmer for å minimere tiden at agenter tilbringer venter mellom samtaler, samtidig som den filtrer vekk mange telefonsvarere.
I starten vil en dialer ringe ett nummer av gangen, hvis bare en brøkdel av dem den ringer blir besvart (for eksempel en av tre) er besvart, så kan en prediktiv dialer ringe tre linjer hver gang en agent blir tilgjengelig. Hvis det vanligvis tar 10 sekunder for noen til å plukke opp, og samtalene varer vanligvis 90 sekunder, kan en prediktiv dialer start oppringing på 80 sekunder.
Hvis dialeren ringer ett nummer som blir besvart, og ingen konsulenter er ledige til å besvare samtalen så vil den bli tolket som en Drop. Algoritmene som brukes for å holde en drop prosent lav varierer fra leverandør til leverandør. Det finnes flere aktuelle leverandører av prediktiv dialer løsninger i Norge.
Drop
Drop er en betegnelse på at kunden han besvart samtalen, men det er ingen ledige konsulenter til å besvare den, samtalen blir derfor brutt av dialeren. Blir det ringt for mange samtaler, vil det ikke være nok agenter ledig, og vi vil få et drop. Det vil si at kunden svarer, men det er ingen konsulent til å betjene kunden. Det er da helt stille, og kunden vil legge på.
Disse kundene blir ofte lastet inn i en egen statistikk/liste, og kan ringes manuelt (noen systemer vil også flytte disse til å bli ringt på ett senere tidspunkt, oftest over 1 mnd. frem i tid).
Som regel så kan man selv hvor høy droprate man tillater, men en veldig lav droprate vil nødvendigvis forlenge ventetiden, siden dialeren vil forsikre seg om at det er nok konsulenter tilgjengelig. En droprate på 3-5% vil somregel gi ventetider mellom 15-20 sekunder i Norge (dette er gjennomsnittstall og vil naturlig nok variere).
Interesseorganisasjonen NORDMA tilsier i sine bransjenormer at TM-byråer (telemarketing byråer) skal sørge for å ha en drop rate som er lavere en 5%.
U17-EM i håndball for kvinner
U17-EM i håndball for kvinner er Europamesterskapet for ungdomslandslag i håndball for kvinner. Mesterskapet blir arrangert annenhvert år av European Handball Federation og ble for første gang arrangert i Ungarn i 1992, da som Ungdoms-EM i håndball for kvinner.
Eldar Hagen
Eldar Hagen (født 25. april 1918 i Ytre Rendal, død 16. januar 2009) var en norsk langrennsløper og kombinertløper. Han representerte Bækkelagets SK og Østerdølenes IL i Oslo.
Hagen var på Oslos lag som ble norske mestere i langrennsstafett i 1946. Året etter tok han bronsemedalje i NM i kombinert. Han var også en ivrig turlangrennsløper. I Birkebeinerrennet ble han nummer 3 totalt i 1946, og han greide merket til sammen 31 ganger.
Eldar Hagen drev sportsforretningen Eldar Hagen Sport i Oslo og ble i sin tid ansett som en spesialist på langrennsski. Under 2. verdenskrig var han aktiv i motstandsbevegelsen og deltok blant annet som telegrafist i Operasjon Sunshine i 1944–45. Etter krigen ble han tildelt St. Olavsmedaljen med ekegren for sin innsats under krigen.
Eldar Hagen var en av seks brødre som alle var skiløpere. Den mest kjente av dem var Oddbjørn Hagen, som ble både olympisk mester og verdensmester i kombinert. Også faren Einar Hagen var skiløper.
Frankrike under Paralympiske sommerleker 1980
Frankrike deltok i Paralympiske sommerleker 1980 i Arnhem, Nederland. Troppen bestod av 97 utøvere, 75 menn, 20 kvinner og 2 med ukjent kjønn. De franske utøverne vant 85 medaljer, 28 gull, 26 sølv og 31 bronse - de endte på 8.-plass på medaljetabellen.
Røssjøen naturreservat
Røssjøen naturreservat ligger inntil Langsua nasjonalpark i kommunene Etnedal, Nord-Aurdal og Nordre Land. Området er på 24 102 daa, og ble vernet 11.3.2011. Naturreservatet har større og mindre vann, store myrer og tørre rygger med gammel bar og høgstaudeskog. Området er beitepåvirket, og er viktig for sjeldne fugle og plantearter.
Røssjøen naturreservat inngår i verneplanen for Langsua nasjonalpark.
Vannpolo under Panamerikanske leker 1983
Vannpolo under Panamerikanske leker 1983. Vannpolo var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var kun en turnering for menn, åtte lag deltok.
Allround-VM på skøyter 1965, kvinner
Inga Voronina fra Sovjetunionen ble verdensmester etter å ha vunnet 3 distanser.
Zeugonota
Zeugonota er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore, ovale, brunlige skjoldbille. Oversiden er ujevn, med grov, nettaktig skulptur. Hodet er dekket av pronotum, men denne arten er ikke påfallende bred, dekkvingenes "brem" er ganske smal. Antennene er tynne. Dekkvingenes forhjørner er ikke framskutte, tvert i mot er pronotums bakhjørner trukket litt bakover.
Levevis
Både larver og voksne lever på planter og eter fra dem. Disse lever på ulike tofrøbladete planter.
Utbredelse
Slekten er utbredt i Brasil.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Herissa
Herissa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
En middelsstor, oval skjoldbille. Pronotum er matt svart, dekkvingene gule med svarte flekker. Hodet er dekket av pronotum, men denne arten er ikke påfallende bred, dekkvingenes "brem" er ganske smal. Antennene er tynne. Dekkvingenes forhjørner er ikke framskutte.
Levevis
Både larver og voksne lever på planter og eter fra dem. Disse lever på ulike tofrøbladete planter.
Utbredelse
Arten er utbredt i Brasil, Bolivia og Paraguay.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
John Kirby (biskop)
John Kirby (født 29. oktober 1938 i Baylough ved Athlone i County Roscommon i Irland) er en irsk katolsk prelat som var biskop av Clonfert fra 1988 til 2019.
Prest
Han ble utdannet ved Garbally College, der han senere underviste. Han studerte ved presteseminaret St. Patrick's College i Maynooth, og ble presteviet den 23. juni 1963.
Biskop
Han ble den 18. februar 1988 utnevnt til biskop.[1] Han ble bispeviet den 9. april, av erkebiskop Gaetano Alibrandi som var apostolisk nuntius til Irland; medkonsekranter var to av de tidligere biskoper av Clonfert, erkebiskop Joseph Cassidy og biskop William Philbin.
Pave Frans innvilget hans aldersbetingede fratreden den 16. juli 2019.
Episkopalgenealogi
Hans episkopalgenealogi er:
William Walsh (biskop av Killaloe)
William Walsh, kjent også som Willie Walsh (født 16. januar 1935 i Roscrea i County Tipperary i Irland) er emeritert katolsk biskop av Killaloe.
Bakgrunn
William Walsh ble utdannet ved Corville National School i Roscrea og St. Flannan's College i Ennis. Han studerte til det katolske presteskap ved St. Patrick's College i Maynooth, og ved Pontifical Irish College i Roma.
Prest
Han ble presteviet i Roma i 1959, der han fortsatte med kirkerettslige studier ved Det pavelige Lateranuniversitet i Roma. Da han kom tilbake til Irland underviste han i et år ved Coláiste Éinde i Galway og begynte i staben ved St. Flannan's College i Ennis i 1963.
I 1988 ble han utnevnt til prest ved Ennis-katedralen og ble administrator der i 1990. Han har vært pastoralt involvert i ACCORD (det katolske ekteskapsrådgivningsrådet) siden det ble grunnlagt i Killaloe bispedømme. Han har virket med ekteskapsdomstolene på bispedømme-, regionalt og nasjonalt nivå.
Biskop
Pave Johannes Paul II utnevnte ham den 21. juni 1994 til koadjutorbiskop av Killaloe. Allerede før han var blitt bispeviet, døde den biskop som han var ment å assistere og så etterfølge, biskop Michael Anthony Harty, den 8. august. Den 2. oktober 1994 ble Walsh bispeviet av erkebiskopen av Cashel og Emly, Dermot Clifford; medkonsekrerende var den emeriterte erkebiskop av Tuam, Joseph Cassidy, og Fiachra Ó Ceallaigh O.F.M., hjelpebiskop i Dublin.
Biskop Walsh uttrykte, både i embedet og etter at han ble pensjonist, uttrykt personlige oppfatninger på en rekke felter som betraktes som annerledes en offisiell katolsk lære. I november 2009 gikk han inn for drøfting av prestevielse av kvinner, og ved en annen anledning utfordret han kirkens regler som så å si nesten alltid utelukker protestanters mottakelse av katolsk nattverd. Han sa at han aldri hadde sagt til noe medlem av Church of Ireland at de ikke var velkomne til å motta sakramentet i hans kirker.
Pensjonist
Den 18. mai 2010 innvilget pave Benedikt XVI hans aldersbetingede avskjedssøknad. Hans etterfølger ble Kieran O'Reilly. Den hurtighet som preget den nye utnevnelsen etter biskop Walsh ble lagt merke til, idet det normalt kunne gå ett år før en ny biskop utnevnes til et bispedømme i Irland etter en som går av, og fordi den nyutnevnte ble den yngste biskop til å lede et bispedømme i landet. Etterfølgeren ble bispeviet den 29. august 2010.
Den 6. november 2010 fremla biskop Walsh oppfatninger i et intervju i The Irish Times foretatt av journalisten Kathy Sheridan. Han uttalte seg om ember som homoseksualitet, kunstig prevenskon og familieplanlegging, ordinasjon av kvinner til prester, sølibatet innen presteskapet, og om det var et liv etter døden.
Episkopalgenealogi
Hans episkopalgenealogi er:
Ullernskogen
Ullernskogen er et naturområde i Hokksund. Området ligger øst for Drammenselva, under Krukekollen.
Hele Krukekollen-området er et unikt område i Øvre Eiker. Selve Krukekollen ligger som et landemerke her i bygda, og i randsonen av denne er det et fint naturområde, med god utsikt og med stort biologisk mangfold, kanskje på grunn av de spesielle grunnforholdene. Her er mye alunskifer i grunnen, og kombinert med sandstein og jord, gir dette gode vekstmuligheter for ulike arter av både planter, blomster og vekster ellers. Det er mye kantareller, traktkantareller og steinsopp i området. Biologer viser til flere rødlistede plantearter. Her ser vi hver vår og forsommer blomster vi ikke finner mange andre steder, som for eksempel konsentrasjoner av liljekonvall og maria-nøkleblom, i tillegg til en mengde andre arter, blant annet store felt med blåveis og hvitveis. Selv blåveisen vet vi er truet mange steder, på grunn av for stor utbygging. Det er også et stort spekter av trær, både bartrær og løvtrær. Her finnes både rødhyll og svarthyll, gråor og svartor og også alm, som er en utrydningstruet art. Vi finner også områder med ask, eik, rogn, lind, osp og selje. Her er et yrende fugleliv, også tiur og røy. I tillegg kan observeres både hauk og ørn. Av dyr finnes elg, rådyr, hare, grevling og rev.
Hele området Ullern har fått navnet sitt etter den norrøne guden Ull. Snorre beskriver guden Ull som vakker med en krigers vesen og med stor dyktighet i tvekamp, blant annet som bueskytter. Han var også en dyktig skiløper. Vi har et flott område med fin utsikt over bygda, som kanskje også var til guden Ull sin ære. Iallfall har vi et turområde som folk benytter seg mye av. Selvsagt finnes like fine områder innover i Finnemarka, men disse er ikke så lett tilgjengelig for alle som området nedenfor, omkring og på Krukekollen er. Ullernskogen bør vi bevare – og særlig i 2022 hvor krav om å bevare natur og miljø og friluftsområder nær boligområder er på dagsorden.
Osmoderma
Osmoderma er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus inne i hule trær. I Norge forekommer den meget sjeldne eremitten (Osmoderma eremita).
Utseende
Store (25-35 millimeter) og tunge, svarte gullbasser. Dekkvingene er laget av kitin og er derfor harde og glatte, men de har et utseende som kan minne om lær.
Levevis
Larvene lever i hule trær, utviklingen tar gjerne flere år. De voksne billene forlater sjelden trærne de vokste opp i.
Utbredelse
Slekten er utbredt i den palearktiske sone. Disse artene er avhengige av store, hule trær og de fleste artene er regnet som sjeldne og truede.
Systematisk inndeling
thumb|300px| Osmoderma scabra
Nicola Francesco Haym
Nicola Francesco Haym (1678–1729) var en italienisk cellist, komponist og librettist av tysk opphav.
Liv og virke
Haym, som var elev av Arcangelo Corelli, skrev mellom 1698 og 1699 en samling triosonater som ble publisert i Amsterdam i 1703. I 1701 reiste han med sin venn Nicola Cosimi til London, der begge først gikk i tjeneste hos Wriothesley Russell, 2. Duke of Bedford og James Brydges, 1. Duke of Chandos. Haym dediserte fire solosonater med bass til hertugen (1710).
I dag blir Haym stort sett husket for sine bearbeidelser av librettoer for London-scenene. Han bearbeidet Flavio, Re de’ Langobardi, Giulio Cesare, Ottone, Radamisto, Rodelinda, Siroe, Tamerlano, Teseo og Tolomeo for Georg Friedrich Händel og Calfurnia og Astianatte for Giovanni Battista Bononcini.
Librettoer
Alle til operaer av Georg Friedrich Händel.
Liste over fotballklubber i Kirgisistan
Liste over fotballklubber i Kirgisistan inneholder kirgisiske fotballklubber som er en del av seriesystemet.
Ola Normann Bakken
Ola Normann Bakken (født 5. januar 1910 i Os i Hedmark, død 15. mai 1990) var en norsk kombinertløper og langrennsløper. Han fikk sine beste plasseringer i kombinert, og tok bronsemedalje i NM i 1940 og fikk kongepokalen for seier i et landsrenn (nasjonalt renn) i Lørenskog i 1939. Han ble nummer 8 i kombinert i VM i Lahtis i 1938.
Bakken representerte IL Nansen, der han var leder i 1934–36 og 1946, og Drøbak-Frogn IL. Fra 1945 var han også aktiv i skyting for Dalsbygda skytterlag. Han var også kommunestyrerepresentant i Os for Bondepartiet. Ola Normann Bakken er æresmedlem av IL Nansen.
Bryting under Panamerikanske leker 1983
Bryting under Panamerikanske leker 1983. Bryting var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det ble konkurrert i ti vektklasser i gresk-romersk stil og ti i fristil, kun for menn. Cuba ble beste nasjon med tretten gullmedaljer foran USA med fem.
Wichmann II den yngre
Wichmann II den yngre (også skrevet Wigmann eller Wichman; født ca 930, død 22. september 967) var medlem av det saksiske huset Billung.
Bakgrunn
Han var sønn av greve Wichmann den eldre og hans hustru Frederuna, som sannsynligvis var søster av dronning Matilda. Nevøen av kong Otto I ble kjent som en innbitt fiende av det herskende ottonianske dynasti.
Wichmann ble kanskje født i det som nå er Wichmannsburg, del av Bienenbüttel, i sin far Wichmann Is residens. Han var den førstefødte av tre billungerbrødre og ved ekteskap berslektet med kong Otto I, men ble forbigått ved føydalavtalen slik at den saksiske Billungermarken i 936 tilfalt hans yngre bror Hermann. Wichmann den eldre gikk først til opprør mot kongen sammen med hertug Eberhard av Franken, men gav opp etter kort tid. Etter farens død i 944 ble Wichmann den yngre oppfostret av sin onkel Hermann. Da han nådde voksenalder oppnådde han bare rang som greve et sted i Angria, men det er ukjent hvor dette skulle være.
Etter en oppdragelse ved kong Otto Is hoff etter morens tidlige bortgang, var Wichmann blitt venn med kongens sønn Liudolf, hertug av Schwaben fra 950.
Kamp mot kong Otto I, og mot andre
I 953 var han med på Liudolfs opprør mot kong Otto, og kjempet mot daksiske styrker under kongens beleiring av Mainz; ved dette fornyet han sin fars feide med Hermann, hans onkel, som i mens var blitt utnevnt til princeps av Sachsen. Wichmann ble tatt til fange; Otto forhindret at han ble straffet hardere, selv om Hermann så ønsket. Han ble sluppet fri i 954, men han ble ikke gjort delaktig i den store oppgjørelse etter opprøret.
Wichmann og hans bror Egbert den enøyde, som fortsatt følte seg nektet sine rettmessige arvedelser, dro plyndrende gjennom Sachsen, og i 955 kom de til de slaviske obotrittenes land ved Liubice (Lübeck), der de anstiftet et opprør under prins Nako. Det ble slått ned av kong Otto i slaget ved Recknitz. De unge billingene flyktet til ghertug Hugo den stores franske hoff.
Da Hugo døde året etter, måtte Wichmann vende tilbake til Tyskland; der ble han benådet etter at han hadde sverget troskap til kong Otto. Han forble imidlertid hans uforbeederlige motstander, angrep sin onkel Hermanns land flere ganger, til han måtte trekke seg tilbake til de slaviske områder ved Lutici, der han ble tålt av markgreve Gero.
I 963 ledet den nå fredløse Wichmann en skare vestslavere (antagelig pomeranerne) i kamp mot hertug Mieszko I av Polen, beseiret ham to ganger, og klarte til og med å utvirke tributt fra ham. Han fikk så for en kort periode vende tilbake til Tyskland og sin hustrus gods, men ble sensdt i landflyktighet nok en gang av sin onkel Hermann under kong Ottos annet italiafelttog. I 967 ble han og vestpomeranerne beseiret ved Wolin av et forbund mellom Mieszko og hertug Boleslaus I av Bøhmen og Wichmann ble drept i kampen.
Wichmanns landområder ble konfiskert av Otto og delt i to. Halvparten ble gitt til St.-Mikaels-klosteret som vat blitt grunnlagt av Hermann Billung i Lüneburg, den andre halvparten ble brukt for å grunnlegge konventet Keminada (nær Bodenwerder) ved Weser.
Ekteskap, barn
Ifølge Res gestae saxonicae var Wichmann gift. Noen forskere har tolket en klausul i grunnleggelsescharteret for Corveyklosteret som en referanse til Wichmann, hsns hustru Hathwig, og hans sønn Amelung, greve av Bikethop. Wichmanns døtre Imma og Frederuna fikk disponere sine arvedeler, som var benyttet til å grunnlegge Keminada, for resten av deres leveitid.
Oppsjømyra naturreservat
Oppsjømyra naturreservat ligger i Gausdal vestfjell/Synnfjell i Gausdal og Nordre Land kommuner. Naturreservatet er på 14 802 daa, og ble opprettet 11.3.2011. Oppsjømyra er et stort myrområde med rikmyr, naturbeitemark, gammel granskog og høgstaudebjørkeskog. Området har stor artsmangfold og et rikt og særpreget fugleliv. Reservatet tillegges stor og pedagogisk betydning.
Oppsjømyra naturreservat ligger inntil Langsua nasjonalpark, og inngår i verneplanen for denne.
Nuka K. Godtfredsen
Nuka Konrad Godtfredsen (født 1970) er en grønlandsk tegner og grafiker fra Narsaq på Grønland. Han ble utdannet som grafisk designer i 1995 i Ålborg og har siden arbeidet som freelance med bosted i København. Fra 2001 til 2004 har han tegnet for Inerisaavik/Pilersuiffik. Fra 2007 har han været hos SILA, Nationalmuseet. Han har laget frimerker for Grønlands postvesen i 2006, 2010 og 2011. Han har også laget samt illustrasjoner til en lang rekke bøker og til undervisningsmateriell, og han er skaperen av tegneseriefiguren Andala. Den kom i flere år ut i som stripe i avisa Sermitsiaq, men som også er gitt ut som to tegneseriealbum.
Arkeologiske tegneserier
For Nationalmuseet har han laget flere album med arkeologiske tegneserier om Grønlands forhistorie. Det første album, De første skridt kom ut i 2009 på grønlandsk, dansk og engelsk. Albumet Hermelinen fra 2012, som han laget i samarbeid med Martin Appelt kom på grønlandsk og dansk og i 2013 på engelsk. Dette ble nominert til Nordisk råds barne- og ungdomslitteraturpris for 2013. Tegninger fra de to første album blir vist på vandreutstillingen Qanga.
Tyrkias regioner
Tyrkia er delt inn i sju regioner (tyrkisk Bölge) og 21 underregioner (tyrkisk Bölüm), som blei definert på den første geografikongressen i Tyrkia i 1941. Regionene er delt inn av geografiske, demografiske og økonomiske årsaker, og har ikke administrative funksjoner.
Elin Bolle Strand
Elin Bolle Strand er en norsk psykolog. Hun er professor i psykologi ved VID vitenskapelige høgskole og seniorforsker ved Oslo universitetssykehus. Hun ble cand.psychol. ved UiO i 1997, er psykologspesialist og tok doktorgrad i helsepsykologi ved UiO i 2005.
Liste over fotballklubber på Kiribati
Liste over fotballklubber i Kiribati inneholder kiribatiske fotballklubber som er en del av seriesystemet.
Fritz Wiedemann
Fritz Wiedemann (født 16. august 1891 i Augsburg i Bayern Keiserriket Tyskland, død 11. januar 1970 i Eggenfelden i Bayern) var en tysk offiser, diplomat og nazistisk politiker. Han var Brigadeführer i Nationalsozialistisches Kraftfahrkorps (NSKK, «det nasjonalsosialistiske motorkorps») og Adolf Hitlers personlige adjutant fra 1934 til 1939. Han hadde i lang tid et forhold med spionen Stéphanie zu Hohenlohe-Waldenburg-Schillingsfürst. Han ble etterhvert en motstander av Hitler og samarbeidet under annen verdenskrig i hemmelighet med den allierte side.
Første verdenskrig
Under første verdenskrig tjenestegjorde Wiedemann i det 16. reserveinfanteriregiment (RIR 16) som inngikk i den 6. bayerske reservedivisjon. Regimentet var kjent under navnet «Regiment List» etter Julius List (1864–1914), som var dets første sjef. I dette regimentet kjempet også visekorporal Adolf Hitler, og Wiedemann var som løytnant dennes overordnede. Hitler tjenestegjorde i hovedsak som ordonnans. Wiedemann ved siden av Max Amann en av Hitlers sterkeste støtter i regimentet, og han anbefalte ham til Jernkorset av 1. klasse flere ganger innen han til slutt mottok utmerkelsen i 1918.
Mellomkrigstiden
Etter krigsslutt tok Wiedemann avskjed fra arméen og ble jordbruker på den bayerske landsbygden. Ved en gjenforening for krigsveteraner i 1922 møtte Wiedemann Hitler og han spurte da om Wiedemann ville hjelpe til med å bygge opp og organisere Sturmabteilung (S.A.) - men Wiedemann takket nei.
Etter at Hitler i januar 1933 var blitt Tysklands rikskansler, innbød han Wiedemann til rikskanselliet og tilbød ham ansettelse ved Rudolf Hess' kanselli. Wiedemann tok imidlertid sikte på å arbeite direkte for Hitler, og etter en kort tid som Hess' medarbeider ble han medlem av NSDAP og en av Hitlers personlige adjutanter. Som adjutant fulgte Wiedemann med Hitler på statsbesøk, og anordnet møtet med forskjellige politikere.
I juli 1938 ble Wiedemann sendt til et møte med den britiske utenriksminister lord Halifax i London. Han underrettet Halifax om at Hitler hadde som intensjon å med våpenmakt å okkupere Sudetenland. Under utenlandsoppdragene utviklet Wiedemann etterhvert en viss distanse og skepsis til Hitler. Det ble imidlertid senere kjent at Wiedemann anså at Hitler burde inngå kompromiss i det tsjekkoslovakiske spørsmål; Hitler avskjediget da Wiedemann gå grunn av hans «peessimisme», og utnevnte ham i stedet til tysk generalkonsul i San Francisco.
Wiedemann har i ettertid også blitt en av vitnene til Hitlers ønske om å manipulere kirkesamfunnene i Tyskland. Han forteller at Hitler tidlig i sin herskertid lekte med tanke å la de to bekjennelser (katolsk, protestantisk) sammensmeltes og grunnlegge en ny tysk nasjonalkirke.
Hemmelig opposisjon mot Hitler
I USA utviklet Wiedemann seg så til en motstander av Hitler og nasjonalsosialismen. Han tok kontakt med den britiske etterretning og advarte britene og amerikanerne mot Hitler. Han meddelte dem at Hitler hadde latt sin fremgang stige seg til hodet. Han sa at Hitler hørte til verdens mest grusomme mennesker, og at det ikke ville være lett å holde fred med ham. Wiedemann informerte britene om hva han visste om de tyske angrepsplaner mot Storbritannia og anbefalte dem å slå tilbake så raskt og hardt som mulig.
Etterkrigstiden
Etter annen verdenskrig var Wiedemann vitne under Nürnbergprosessen. Han ble løslatt fra amerikansk fangenskap i 1948 og gjenopptok sitt yrke som bonde. I juni 1961 ble han kalt han til anklagemyndigheten i Frankfurt am Main til forhør om Nazitysklands eutanasiprogram Aktion T4. Wiedemann forklarte at han hadde hatt kjennskap til Hitlers intensjon om å ta livet av fysisk og psykisk handikappede personer. Dette var ifølge Hitler bare «unødvendige etende».
Birgitta Sif
Birgitta Sif (født 1981 i Reykjavík) er en islandsk illustratør og barnebokforfatter. Hennes første bok, Ólíver, som kom ut i 2012, ble nominert til Nordisk råds barne- og ungdomslitteraturpris 2013 fra Island.
Fra 1999 tok hun en bachelorgrad i «drawing and design» ved Cornell University. Deretter arbeidet hun flere år i USA før hun flyttet til London i 2009 og tok en Master of Arts i «Children's Book Illustration» ved Cambridge School of Art i 2011. Før hun var ferdig ved Anglia Ruskin University, hadde hun kontrakt om å lage to barnebøker for barnebokforlaget Walker Books.
Den voldtatte
Den voldtatte (originaltittel: Mouchette) er en fransk dramafilm fra 1967, regissert av Robert Bresson. Bresson skrev manus med Georges Bernanos' roman Mouchette fra 1937 som forelegg.
Handling
Mouchette bor i en isolert fransk landsby sammen med sin alkoholiserte far og sin sengeliggende, døende mor. Hun forsøker å ta hånd om broren sin, et spedbarn, og gjør alt husarbeidet i hjemmet deres. Men hun blir utstøtt fra skolen på grunn av de møkkete klærne sine, og blir refset av læreren fordi hun nekter å synge. Når Mouchette går hjem fra skolen en dag, går han seg vill i skogen når et regnvær bryter løs. Arsène, en alkoholisert krypskytter, snubler over henne og tar henne med seg til hytta hans. Han frykter at han kan ha myrdet en mann som han hadde slåss mot tidligere. Han ønsker derfor å bruke Mouchette som et alibi, for å unngå at han blir anklaget for mannens dødsfall.
Men etter at hun godtar å gjenta historien han gir henne, forsøker Mouchette å forlate hytta hans. Men Arsène sperrer veien for ham, jager etter henne, og voldtar henne. Tidlig om morgenen har Mouchette stukket av. Når hun endelig kommer hjem til foreldrene sine, er morens tilstand forverret. Hun prøver å trøste moren sin, men hun dør kort tid senere. Senere, når hun snakker med viltvokteren Mathieu og hans kone om hendelsene den forrige natten i skogen, prøver hun å gi historien som hun hadde avtalt med Arsène. Motvillig uttaler hun at hun var hjemme hos Arsène den natten fordi han er kjæresten hennes.
Anne Kasén
Anne Kasén er en norsk professor i sykepleievitenskap ved VID vitenskapelige høgskole og Nord universitet. Hun ble utdannet sykepleier ved Helsingfors svenska sjukvårdsinstitut i 1984, ble spesialsykepleier i psykiatrisk sykepleie og har doktorgrad fra Åbo Akademi fra 1997. Hennes forskning handler særlig om kjernebegrepene, sykepleieidentitet og forståelse i sykepleiefaget.
Rémi Gaillard
Rémi Gaillard (født 7. februar 1975 i Montpellier, Hérault, Frankrike) er en fransk humorist som har bygd opp sin anerkjennelse hovedsakelig gjennom video-opplastninger på YouTube.
VM i kunstløp 1896
VM i kunstløp 1896. Det første verdensmesterskapet i kunstløp ble arrangert i St. Petersburg i Russland 9. februar 1896. Det var kun en konkurranse for menn og det var bare fire utøvere fra tre nasjoner som deltok. Den første verdensmesteren i kunstløp ble Gilbert Fuchs fra Tyskland.
Skardberga naturreservat
Skardberga naturreservat ligger i Synnfjellet i Nordre Land og Gausdal kommuner. Naturreservatet er på 11641 daa, og ble vernet 11.3.2011. Skardberga har kupert terreng med gammel fjellgranskog. Her vokser det sjeldne planter, lav og mose. Området har stor variasjon i vegetasjon, skog og naturtyper, herunder også våtmark. Reservatet regnes som representativt for fjellgranskog i regionen. I naturreservatet befinner det seg også et gammelt nedlagt skiferbrudd, som ble brukt til lokalt uttak av skifer til taktekking.
Skardberga naturreservat ligger inntil Langsua nasjonalpark, og inngår i verneplanen for denne.
Kristin Heggdal
Kristin Heggdal er en norsk professor i sykepleievitenskap ved VID vitenskapelige høgskole. Hun har tidligere vært professor i sykepleievitenskap og forskningsleder ved Lovisenberg diakonale høgskole. Hun ble utdannet sykepleier i 1988, tok hovedfag i helsevitenskap i 1994 og doktorgrad i sykepleievitenskap i 2003. Hun har også arbeidet klinisk i spesialist- og kommunehelsetjenesten.
Liste over fotballklubber på Komorene
Liste over fotballklubber i Komorene inneholder komoriske fotballklubber som er en del av seriesystemet.
Belladonna (skuespiller)
Michelle Anne Sinclair (født 21. mai 1981 i Biloxi, Mississippi) er en amerikansk skuespillerinne, og tidligere pornoskuespiller og regissør med artistnavnet Belladonna.
Santa Ana (Pampanga)
Santa Ana (Bayan ng Santa Ana) er en kommune på Filippinene. Kommunen ligger i landsdelen Luzon, og tilhører provinsen Pampanga.
Lise Blomquist
Lise Blomquist (født 25. juni 1957) er en norsk forfatter. Hun har blant annet skrevet en serie populære lettlestbøker for barn.
Midnight Memories
Midnight Memories er det tredje studioalbumet fra det britisk-irske boybandet One Direction. Albumet ble sluppet 25. november 2013.
Graham Arnold
Graham James Arnold (født 3. august 1963) er en australsk fotballtrener og tidligere fotballspiller som er landslagstrener for.
Volleyball under Panamerikanske leker 1983
Volleyball under Panamerikanske leker 1983. Volleyball var en av flere sporter under de niende Panamerikanske leker som ble arrangert i Caracas i Venezuela fra 14. til 29. august 1983. Det var to turneringer, en for menn og en for kvinner. Brasil vant herreturneringen og Cuba dameturneringen.
Gnorimus
Gnorimus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster. Det er én art i Norge, praktgullbasse (Gnorimus nobilis).
Utseende
Middelsstore, blanke, svarte eller metallisk fargede gullbasser. Oversiden er uten påfallende hår. Pronotum er mye smalere enn dekkvingene, som er tydelig utvidet bakover og har en rynkete overflate.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Chlamydocassis
Chlamydocassis er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore, ovale, mørkgrå eller brunlige skjoldbiller. Oversiden er ujevn, med grov, ujevn punktering. Sett fra siden er de mer eller mindre høyt hvelvede. Hodet er dekket av pronotum, men denne arten er ikke påfallende bred, dekkvingenes "brem" er ganske smal. Antennene er tynne. Dekkvingenes forhjørner er ikke framskutte. Hos artene i underslekten Ceratocassis har dekkvingene et par opphøyde utvekster som kan ta form av pigger eller som krumme, skarpe, opphøyde kjøler.
Levevis
Både larver og voksne lever på planter og eter fra dem. Disse lever på ulike tofrøbladete planter i familiene Boraginaceae og Lamiaceae.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Ur spår (film)
Ur spår er en svensk film fra 2022. Regissør var Mårten Klingberg, og manus ble skrevet av Maria Karlsson. Filmen hadde premiere i Sverige den 28. januar 2022, av Svensk Filmindustri.
Handling
To søsken, Daniel og Lisa, kommer seg gjennom livet på helt forskjellige måter. Men de har begge en ting til felles, at de ønsker kunne gå Vasaloppet.
Daniel er en administrerende direktør, som på fritiden driver med idrett på elitenivå. Men Lisa er en arbeidsledig mor som nylig har vært gjennom en skilsmisse, og bor sammen med sin datter som heller ønsker å bo sammen med faren sin.
Marius Haugstvedt
Klubb
Haugstvedt startet karrieren i den lokale klubben, før han meldte overgang til i ung alder. Han debuterte i Eliteserien under 2019/20-sesongen.
Landslag
Han spilte for yngreslandslaget LM02, hvor han fikk 2 offisielle kamper mot Frankrike i 2018.
Privatliv
Siden 2018 har han vært elev ved toppidrettslinjen til Metis videregående i Bergen.
Frankrike under Paralympiske sommerleker 1984
Frankrike deltok i Paralympiske sommerleker 1984 i New York / Stoke Mandeville. Troppen bestod av 115 utøvere, 78 menn og 37 kvinner. De franske utøverne vant 186 medaljer, 71 gull, 69 sølv og 46 bronse - de endte på 6.-plass på medaljetabellen.
Filosofiåret 1943
Filosofiåret 1943 er en oversikt over hendelser, utgivelser og personer med tilknytning til filosofi i 1943.
Ingunn Thorseth
Ingunn Hindenes Thorseth (født 26. november 1954) er en norsk professor i geovitenskap innen underfeltene geokjemiske prosesser og geomikrobiologi, som bruker teksturelle, kjemiske og bimolekylære signaturer i bergart for å studere mikrobielt liv i glassaktig havbunn og havbasalt under havbunnen.
Hun er professor i geobiologi og tidligere instituttleder ved Institutt for geovitenskap ved Universitetet i Bergen. Hun var med på å starte opp og er tilknyttet Senter for dyphavsforskning.
Utdanning og karriere
Thorseth tok en kandidatgrad i geologi fra Universitetet i Bergen i 1990, og fullførte en doktorgrad (dr.scient.) i 1995.